**รายงานการประชุมประจำเดือนสำนักงานพัฒนาชุมชนอำเภอเมืองพิษณุโลก**

**ครั้งที่ ๗ /๒๕๕9**

**วันที่ ๕ กันยายน 2559 เวลา ๐๙.00 น.**

**ณ สำนักงานพัฒนาชุมชนอำเภอเมืองพิษณุโลก**

**ผู้เข้าร่วมประชุม**

1. นางสาวพรรณนา โมราถบ พัฒนาการอำเภอเมืองพิษณุโลก
2. นางญาณภัทร แย้มงาม นักวิชาการพัฒนาชุมชนชำนาญการ
3. นางภณิดา แจ่มสว่าง นักวิชาการพัฒนาชุมชนชำนาญการ
4. นางรัตนา เสือทัพ นักวิชาการพัฒนาชุมชนชำนาญการ
5. นางสาวจุฑารัตน์ นุ่นโฉม นักวิชาการพัฒนาชุมชนชำนาญการ
6. นางอำไพ ชัยสาร นักวิชาการพัฒนาชุมชนชำนาญการ
7. นางศิริพร แช่มชื่น นักวิชาการพัฒนาชุมชนชำนาญการ
8. นางเบ็ญจา สามภักดี เจ้าพนักงานพัฒนาชุมชนชำนาญงาน
9. นางสุมลมาลย์ บัวจันทร์ เจ้าพนักงานพัฒนาชุมชนชำนาญงาน
10. นางสาวอนุสรา ผาคำ นักวิชาการพัฒนาชุมชนปฏิบัติการ
11. นางสาวจุฬาลักษณ์ สมภารวงศ์ นักวิชาการพัฒนาชุมชนปฏิบัติการ

**ผู้ไม่มาประชุม** นางรัตนา เสือทัพ นักวิชาการพัฒนาชุมชนชำนาญการ ลา

**เริ่มประชุมเวลา ๐๙.00 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

1.1 แจ้งข้าราชการขอโอน แนะนำข้าราชการย้าย และข้าราชการบรรจุใหม่ ดังนี้

1.) นายอภิชัย สุภา นักวิชาการพัฒนาชุมชนปฏิบัติการ สำนักงานพัฒนาชุมชนอำเภอนครไทย โอนไปสังกัดกรมส่งเสริมการปกครองท้องถิ่น จังหวัดเชียงราย ตำแหน่งนักส่งเสริมการปกครองท้องถิ่น ตั้งแต่วันที่ ๘ สิงหาคม ๒๕๕๙

๒) นางเกษรินทร์ เมฆสัยโย เจ้าพนักงานการเงินและบัญชีปฏิบัติงาน ฝ่ายอำนวยการ สำนักงานพัฒนาชุมชนจังหวัดพิษณุโลก ย้ายไปดำรงแหน่ง เจ้าพนักงานการเงินและบัญชีปฏิบัติงาน กลุ่มงานการเงิน กองคลัง กรมการพัฒนาชุมชน ตั้งแต่วันที่ ๒๒ สิงหาคม ๒๕๕๙

๓) นางสาวศุกัญยาภัทร์ ลำทา เจ้าพนักงานธุรการปฏิบัติงาน ฝ่ายอำนวยการ สำนักงานพัฒนาชุมชนจังหวัดอุทัยธานี ย้ายมาดำรงตำแหน่ง เจ้าพนักงานธุรการปฏิบัติงาน ฝ่ายอำนวยการ สำนักงานพัฒนาชุมชนจังหวัดพิษณุโลก ตั้งแต่วันที่ ๒๒ สิงหาคม ๒๕๕๙

๔) นางจิราภรณ์ เทพปินตา ได้รับการบรรจุและแต่งตั้งจากผู้สอบแข่งขันได้ ให้ดำรงตำแหน่ง เจ้าพนักงานการเงินและบัญชีปฏิบัติงาน ฝ่ายอำนวยการ สำนักงานพัฒนาชุมชนจังหวัดพิษณุโลก ตั้งแต่วันที่ ๑๕ สิงหาคม ๒๕๕๙

๕) นางบุญธรรม สุภารัตน์ นักวิชาการพัฒนาชุมชนชำนาญการ ปฏิบัติหน้าที่กลุ่มงานยุทธศาสตร์การพัฒนาชุมชน ย้ายไปปฏิบัติหน้าที่กลุ่มงานส่งเสริมการพัฒนาชุมชน ตั้งแต่วันที่ ๒๙ สิงหาคม ๒๕๕๙

๖) นางสาวสุกัลยา แก้วเปี้ย นักวิชาการพัฒนาชุมชนปฏิบัติการ กลุ่มงานสารสนเทศการพัฒนาชุมชน ย้ายไปปฏิบัติหน้าที่กลุ่มงานส่งเสริมการพัฒนาชุมชน ตั้งแต่วันที่ ๒๙ สิงหาคม ๒๕๕๙

**๑.2 เรื่องจากการประชุมกรมการจังหวัด**

1.2.1 การเบิกจ่ายงบประมาณ ให้ทุกหน่วยงานดำเนินการเบิกจ่ายภายในกำหนด

1.2.2 การเลื่อนเงินเดือนข้าราชการ ให้ดำเนินการให้แล้วเสร็จตามกำหนด

1.2.3 การจัดพิธีลงนามสัตยาบันเพื่อร่วมกันสร้าง “จังหวัดใสสะอาด อำเภอใสสะอาด และองค์กรปกครองส่วนท้องถิ่นใสสะอาด” ในวันที่ 11 กันยายน 2559 เวลา 17.00-20.00 น. ณ ศาลาประชาคมจังหวัดพิษณุโลก (ใส่เสื้อสีขาว)

1.2.4 โครงการ “หน่วยบำบัดทุกข์ บำรุงสุข สร้างรอยยิ้มให้ประชาชน” ในวันที่ 14 กันยายน 2559 ณ วัดท่ามะขาม หมู่ 8 ต.ไผ่ล้อม อ.บางกระทุ่ม

1.2.5 การจัดเตรียมการเลือกตั้ง ซึ่งมีการเลือกตั้งประมาณเดือนตุลาคม 2560 หน้าที่ของข้าราชการคือการสร้างบรรยากาศการเลือกตั้ง ส่งเสริมให้มีความสงบในพื้นที่

1.2.6 การจัดงานแสดงมุทิตาจิต ในวันที่ 16 กันยายน 2559 ณ โรงแรม อมรินทร์ ลากูน งดของขวัญ ถ้าจะมอบให้ขอเป็นการบริจาคเงินเพื่อร่วมทำบุญกับท่านผู้ว่าฯ

1.2.7 การร่วมหุ้นบริษัทประชารัฐ ในส่วนราชการขณะนี้มีผู้ถือหุ้นครบแล้ว ส่วนของ สพจ. ร่วมหุ้น 2,000 บาท และของพัฒนาการจังหวัด 1,000 บาท รวมเป็นเงิน 3,000 บาท

1.2.8 แนะนำหัวหน้าส่วนราชการที่ดำรงตำแหน่งใหม่ ดังนี้

1) นางรุจาภา หอมจันทร์ ผู้อำนวยการท่าอากาศยานน่าน มาดำรงตำแหน่ง ผู้อำนวยการท่าอากาศยานพิษณุโลก

2) นายเสน่ห์ สวนเศรษฐ พนักงานปฏิบัติการระดับสูง (รักษาการแทน (ผอ.กสทช.เขต 10 พิษณุโลก) ดำรงตำแหน่ง ผู้อำนวยการสำนักงาน กสทช.เขต 10 พิษณุโลก

**มติที่ประชุม** รับทราบ

**ระเบียบวาระที่ ๒** เรื่องรับรองรายงานการประชุม

รายงานการประชุมประจำเดือนสำนักงานพัฒนาชุมชนอำเภอเมืองพิษณุโลก ครั้งที่ ๖/๒๕๕9 วันที่ ๔ สิงหาคม 2559 เวลา ๑๓.00 น. ณ สำนักงานพัฒนาชุมชนอำเภอเมืองพิษณุโลก หากมีการแก้ไข/เพิ่มเติม ขอให้แจ้งเพื่อดำเนินการแก้ไข

**มติที่ประชุม** รับทราบ

**ระเบียบวาระที่ ๓** เรื่องสืบเนื่อง

**3.**1 **เรื่องจากฝ่ายอำนวยการ**

3.1.1 ผลการเบิกจ่ายงบประมาณ ประจำปีงบประมาณ ๒๕๕๙

๑) กรมการพัฒนาชุมชนจัดสรรงบประมาณประจำปี ๒๕๕๙ ให้จังหวัดพิษณุโลก จำนวน 18,070,159.94 บาท จำแนกเป็นงบบริหาร จำนวน 6,480,433.94 บาท งบยุทธศาสตร์ฯ จำนวน 11,589,726.00 บาท

๒) ผลการเบิกจ่ายฯ ข้อมูล ณ วันที่ 26 สิงหาคม ๒๕๕๙ ผลการเบิกจ่ายในระบบ BPM ร้อยละ 98.27 อยู่ในลำดับที่ ๑๑ จำแนกเป็นรายกลุ่มงาน/ฝ่ายและอำเภอตามเอกสารแนบ/ในระบบ E-Budget

|  |  |  |  |  |
| --- | --- | --- | --- | --- |
| รายการ | งบฯจัดสรร | ผลการเบิกจ่าย | คงเหลือ | คิดเป็นร้อยละของการเบิกจ่าย |

|  |  |  |  |  |
| --- | --- | --- | --- | --- |
| งบบริหาร | 6,480,433.94 | 5,850,891.87 | 629,542.07 | 90.29 |
| งบยุทธศาสตร์ฯ | 11,589}726.00 | 11,174,340.00 | 415,386.00 | 96.42 |
| รวมทั้งสิ้น | 18,070,159.94 | 17,025,231.87 | 1,044,928.07 | 94.22 |
| งบจากแหล่งอื่น | 8,231,800.00 | 8,089,320.00 | 142,480.00 | 98.27 |

๓) งบประมาณที่ได้รับการจัดสรรจากกรมฯ ในไตรมาส ๒ – ๔ ที่ยังไม่ได้เบิกจ่าย จำนวน2 กิจกรรม เป็นเงิน 258,200 บาท งบอื่นๆที่ยังไม่ได้เบิกจ่าย เป็นเงิน 142,480.00 บาท (รายละเอียดแนบ 1) จึงขอความร่วมมือเบิกจ่ายภายในระยะเวลาที่กำหนด หรือเบิกจ่ายก่อนกำหนด หากกิจกรรม/โครงการใดสามารถขอยืมเงินได้ตามระเบียบขอให้ขอยืมเงิน การจัดซื้อวัสดุขอให้มีการจัดซื้อก่อนดำเนินการ เพื่อทำให้การเบิกจ่ายงบประมาณเป็นไปตามเป้าหมายที่กำหนด และค่าสาธารณูปโภคให้ดำเนินการภายในวันที่ 5 กันยายน 2559

**3.**2 **เรื่องจากกลุ่มงานส่งเสริมการพัฒนาชุมชน**

**3.2.1. การดำเนินงานระบบมาตรฐานการพัฒนาชุมชน (มชช.)**

ตามที่ จังหวัดพิษณุโลก ได้ดำเนินโครงการส่งเสริมการดำเนินงานระบบมาตรฐานการพัฒนาชุมชน (มชช.) โดยอำเภอรวบรวมเอกสารสรุปผลการเรียนรู้การพัฒนาตนเอง รายงานการพัฒนาตนเองของกลุ่มเป้าหมายที่สมัครใจเข้าสู่ระบบ มชช. พร้อมประเมิน/รับรองผลการพัฒนาตนเองของ ผู้สมัครใจเข้าสู่ระบบ มชช. ส่งให้จังหวัด และคัดเลือกกลุ่มเป้าหมายที่มีผลการพัฒนาตนเองที่โดดเด่นสามารถเป็นต้นแบบได้ อำเภอละ ๒ หน่วยนับ (ได้แจ้งรายชื่อกลุ่มเป้าหมายต้นแบบ ให้ทราบในการประชุมประจำเดือนฯ เมื่อวันที่ ๓ สิงหาคม ๒๕๕๙) เพื่อนำเสนอผลงานให้คณะอนุกรรมการตรวจประเมินผล ระดับจังหวัดได้พิจารณาประเมินผล/รับรอง นั้น

ในการนี้ จังหวัดพิษณุโลก กำหนดดำเนินกิจกรรมส่งเสริมการดำเนินงานระบบมาตรฐานการพัฒนาชุมชน (มชช.) ดังนี้

๑) ประชุมคณะอนุกรรมการตรวจประเมินผล/รับรองระดับจังหวัด ในวันที่ ๒๐ กันยายน ๒๕๕๙ ณ ห้องประชุมสำนักงานพัฒนาชุมชนจังหวัดพิษณุโลก จึงขอให้อำเภอแจ้งกลุ่มเป้าหมายต้นแบบ อำเภอละ ๒ หน่วยนับ และเจ้าหน้าที่พัฒนาชุมชนผู้รับผิดชอบงาน มชช. อำเภอ ๆ ละ ๑ คน เข้าร่วมประชุมฯ โดยให้กลุ่มเป้าหมายต้นแบบ จัดเตรียมผลงานการพัฒนาตนเองตามระบบ มชช. และนำเสนอฯ ในรูปแบบ Power Point คนละ ๗ นาที เพื่อให้คณะอนุกรรมการตรวจประเมินผล/รับรอง

๒) นิทรรศการผลการดำเนินงานการพัฒนาตนเอง ของกลุ่มเป้าหมายผู้สมัครใจเข้าสู่ระบบ มชช. ปี ๒๕๕๙ ในวันที่ ๒๓ กันยายน ๒๕๕๙ ณ บริเวณหน้าศาลากลางจังหวัดพิษณุโลก โดยบูรณาการร่วมกับกิจกรรมสานพลังเครือข่ายเกื้อกูล ในการจัดนิทรรศการอำเภอละ ๑ บูธ สำหรับการจัดนิทรรศการฯ มชช. ขอให้นำเสนอในภาพรวมของอำเภอ เช่น การประชุมชี้แจงกลุ่มเป้าหมาย การประเมินสภาพตนเองเบื้องต้น การจัดทำแผนพัฒนาตนเอง การดำเนินกิจกรรมการพัฒนาตนเอง การติดตาม/สนับสนุนของทีมพี่เลี้ยง (พัฒนากร) และการประเมินรับรองระดับอำเภอ เป็นต้น รายละเอียดกำหนดการตามเอกสารแนบ 2

**3.2.2 การรายงานจัดเก็บรายได้จากการจำหน่ายผลิตภัณฑ์หนึ่งตำบล หนึ่งผลิตภัณฑ์ ปีงบประมาณ ๒๕๕9**

ตามหนังสือ ที่ พล 0019.3/ว 270 ลงวันที่ 15 มกราคม 2559) จังหวัดพิษณุโลกให้อำเภอดำเนินการศึกษาแนวทางการรายงานข้อมูลผลการจำหน่ายผลิตภัณฑ์ OTOP ปีงบประมาณ พ.ศ.2559 และดำเนินการตามห้วงเวลาที่กำหนดนั้น

จังหวัดได้จัดทำสรุปผลการรายงานประจำเดือนกรกฎาคม 2559 (รายละเอียดตามเอกสารแนบ 3)

**มติที่ประชุม** รับทราบ

ระ**เบียบวาระที่ ๔** **เรื่องสั่งการ/เรื่องเพื่อทราบ**

**๔.1 เรื่องจากกลุ่มงานยุทธศาสตร์การพัฒนาชุมชน**

**4.1.๑ การประชุมเชิงปฏิบัติการตรวจติดตามผลการดำเนินงานของหน่วยรับตรวจรายไตรมาส ครั้งที่ ๒/๒๕๕๙**

จังหวัดพิษณุโลก ได้รับการแจ้งประสานจากผู้ตรวจราชการกรมการพัฒนาชุมชน เขต ๑๗,๑๘ (นายกิจจา กาญจนะวีระ) กรมฯกำหนดจัดประชุมเชิงปฏิบัติการตรวจติดตามผลการดำเนินงานของหน่วยรับตรวจรายไตรมาส ครั้งที่ ๒/๒๕๕๙ระหว่างวันที่ ๑๔– ๑๕ กันยายน ๒๕๕๙ณ โรงแรมอิมพีเรียล ภูแก้ว ฮิลล์ รีสอร์ท อำเภอเขาค้อ จังหวัดเพชรบูรณ์ กลุ่มเป้าหมายผู้เข้าร่วมประชุมประกอบด้วย พัฒนาการจังหวัด หัวหน้ากลุ่ม/ฝ่ายพัฒนาการอำเภอทุกอำเภอ กิจกรรมในงานประกอบด้วยการนำเสนอผลการดำเนินงานของแต่ละจังหวัด การประชุมมอบนโยบาย และ การจัดนิทรรศการกิจกรรมเด่นของจังหวัด ทั้งนี้จังหวัดจะประสานอำเภอ ที่เกี่ยวข้องกับการจัดนิทรรศการอีกครั้งหนึ่ง เพื่อขอความร่วมมือสนับสนุนเรื่องข้อมูล และวัสดุในการจัดนิทรรศการ อีกครั้งหนึ่ง

**4.1.2 การดำเนินงานตัวชี้วัดตามคำรับรองการปฏิบัติราชการ ประจำปีงบประมาณ พ.ศ. ๒๕๕๙ ของกรมการพัฒนาชุมชน**

จังหวัดขอให้นักวิชาการพัฒนาชุมชนผู้รับผิดชอบตัวชี้วัดฯ และอำเภอดำเนินการจัดเก็บหลักฐานเชิงประจักษ์ตัวชี้วัดตามคำรับรองการปฏิบัติราชการ ประจำปีงบประมาณ พ.ศ. ๒๕๕๙ ให้เรียบร้อย ครบถ้วน ตามคู่มือรายละเอียดตัวชี้วัดฯ สำหรับอำเภอให้เก็บแฟ้มรายการหลักฐานไว้ที่อำเภอ เพื่อพร้อมรับการสุ่มตรวจจากกรมฯ ต่อไป

**4.1.3 การขับเคลื่อนการดำเนินงานของบริษัทประชารัฐรักสามัคคีพิษณุโลก (วิสาหกิจเพื่อสังคม) จำกัด**

ตามที่กรรมการบริษัทประชารัฐรักสามัคคีพิษณุโลกฯ ร่วมกับหน่วยงานที่เกี่ยวข้องลงพื้นที่สร้างความเข้าใจแนวทางการดำเนินงานของบริษัทฯ ในการพัฒนาพื้นที่เป้าหมาย กลุ่มผู้ผลิตมะม่วงเพื่อการส่งออกตำบลบ้านมุง (บ้านลำภาศ หมู่ที่ ๔ ตำบลบ้านมุง) และกลุ่มแม่บ้านเกษตรกรบ้านผารังหมี (ข้าวอินทรีย์) หมู่ที่ ๓ ตำบลไทรย้อย อำเภอเนินมะปราง ครั้งที่ ๑ เมื่อวันที่ ๕ สิงหาคม ๒๕๕๙ และกำหนดการ ลงพื้นที่ครั้งที่ ๒ เพื่อจัดเวทีวิเคราะห์ข้อมูลชุมชนเพื่อวางแผนพัฒนาของชุมชนเป้าหมาย ณ ศาลาวัดบ้านลำภาศ หมู่ที่ ๔ ตำบลบ้านมุง อำเภอเนินมะปราง ในวันที่ ๓๑ สิงหาคม ๒๕๕๙ เวลา ๐๘.๓๐–๑๗.๐๐ น. โดยเรียนเชิญท่านผู้ว่าราชการจังหวัดพิษณุโลก เป็นประธานเปิดการจัดเวทีฯ

เพื่อเป็นการเตรียมความพร้อมในการพัฒนาเศรษฐกิจฐานราก ตามนโยบายรัฐบาลและแนวทางดำเนินงานบริษัทประชารัฐรักสามัคคีพิษณุโลก (วิสาหกิจเพื่อสังคม) จำกัด (ดำเนินการอย่างน้อยปีละ ๑๕ หมู่บ้าน/ชุมชน) จึงขอให้อำเภอดำเนินการ ดังนี้

๑) อำเภอเนินมะปรางประสานพื้นที่เป้าหมาย จัดเตรียมสถานที่ เครื่องเสียง ในการจัดเวทีวิเคราะห์ข้อมูลชุมชนเพื่อวางแผนพัฒนาของชุมชนเป้าหมาย ณ ศาลาวัดบ้านลำภาศ หมู่ที่ ๔ ตำบลบ้านมุง อำเภอเนินมะปราง จังหวัดพิษณุโลก ในวันที่ ๓๑ สิงหาคม ๒๕๕๙ เวลา ๐๘.๓๐ – ๑๗.๐๐ น.

๒) ให้ทุกอำเภอ (ยกเว้นอำเภอนครไทย และอำเภอพรหมพิราม) แต่งตั้งคณะทำงานขับเคลื่อนการพัฒนาเศรษฐกิจฐานรากและประชารัฐ อำเภอ ตามกรอบโครงสร้างที่กระทรวงมหาดไทยกำหนด ตามหนังสือจังหวัดพิษณุโลก ที่ ๐๐๑๙.๒/ว ๒๒๒๑ ลงวันที่ ๒๒ เมษายน ๒๕๕๙

๓) ดำเนินการคัดเลือกพื้นที่ที่มีศักยภาพ วิเคราะห์ข้อมูลปัญหา ความต้องการของพื้นที่เป้าหมาย เพื่อเป็นข้อมูลให้บริษัทฯ พิจารณาดำเนินการพัฒนาเพิ่มประสิทธิภาพเป็นลำดับต่อไป

**4.1.4 การดำเนินโครงการการบริหารจัดการครัวเรือนยากจนแบบบูรณาการ : ชี้เป้าชีวิต จัดทำเข็มทิศชีวิต บริหารจัดการชีวิต และดูแลชีวิต**

ตามหนังสือจังหวัด ที่ 0019.2/ว3302 ลงวันที่ 8 มิถุนายน 2559 ให้อำเภอรายงานผลการจำแนกสถานะครัวเรือนที่มีรายได้ต่ำกว่าเกณฑ์ จปฐ. ที่จะดำเนินการ ในปีงบประมาณ พ.ศ. 2560 สรุปภาพรวมจังหวัดได้ ดังนี้

|  |  |  |  |  |
| --- | --- | --- | --- | --- |
| สถานะครัวเรือน | จำนวน | | | |
| อำเภอ | ตำบล | หมู่บ้าน | ครัวเรือน |
| ครัวเรือนที่ไม่ผ่านเกณฑ์ จปฐ.ข้อ 23 ปีงบประมาณ พ.ศ. 2559 | 8 | 47 | 117 | 232 |
| **การจำแนกสถานะ** |  |  |  |  |
| ครัวเรือนที่พัฒนาได้ | 7 | 20 | 41 | 77 |
| ครัวเรือนที่ต้องสงเคราะห์ | 8 | 40 | 87 | 145 |
| ครัวเรือนที่ไม่ประสงค์รับความช่วยเหลือ/ย้ายออก/เสียชีวิต | 4 | 6 | 8 | 10 |

ทั้งนี้ ขอให้รายงานผลการดำเนินงาน ครั้งที่ 2 ภายในวันที่ 5 กันยายน 2559 **และ**บันทึกข้อมูลครัวเรือนยากจนเป้าหมายทางระบบออนไลน์ ขอให้ดำเนินการตามเป้าหมายที่กำหนด ดังตาราง

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** | **อำเภอ** | **จำนวนตำบล** | **จำนวนหมู่บ้าน** | **จำนวน คร.ยากจน ปี ๕๘** | **ผลการจำแนกสถานะ (คร.)** | | |
| **พัฒนาได้** | **ต้องสงเคราะห์** | **ไม่มีคนอยู่** |
| ๑ | เมืองฯ | 1 | 2 | 3 | 0 | 3 | 0 |
| ๒ | ชาติตระการ | 3 | 6 | 14 | 8 | 5 | 1 |
| ๓ | บางระกำ | 10 | 47 | 93 | 5 | 87 | 1 |
| ๔ | บางกระทุ่ม | 2 | 2 | 2 | 0 | 2 | 0 |
| ๕ | พรหมพิราม | 8 | 23 | 67 | 18 | 46 | 3 |
| ๖ | วัดโบสถ์ | 4 | 5 | 6 | 0 | 6 | 0 |
| ๗ | วังทอง | 10 | 44 | 145 | 121 | 24 | 0 |
| ๘ | เนินมะปราง | 2 | 4 | 19 | 15 | 4 | 0 |
| **รวม** | **๘** | **40** | **133** | **349** | **167** | **177** | **5** |

**มติที่ประชุม** รับทราบ

**๔.2 เรื่องจากกลุ่มงานสารสนเทศการพัฒนาชุมชน**

**4.๒.1 การสร้างขอบเขตหมู่บ้านในแผนที่ Google Maps**

ตามที่ กลุ่มงานสารสนเทศการพัฒนาชุมชน ได้ให้อำเภอแจ้งวันที่ในการฝึกอบรมให้ความรู้แก่บุคลากรของ สพอ. และ อปท. ในการสร้างขอบเขตหมู่บ้านในแผนที่ Google Maps และกลุ่มงานสารสนเทศการพัฒนาชุมชน ได้ให้การสนับสนุนในการเป็นวิทยากร ซึ่งได้ดำเนินการตั้งแต่เดือนกรกฎาคม-สิงหาคม 2559 รวม 2 เดือน ดำเนินการไปแล้ว 6 อำเภอ ได้แก่ อำเภอเมืองพิษณุโลก อำเภอชาติตระการ อำเภอเนินมะปราง อำเภอวัดโบสถ์ อำเภอนครไทย และอำเภอวังทอง

สำหรับอีก 3 อำเภอ ได้แก่อำเภอพรหมพิราม อำเภอบางระกำ และอำเภอบางกระทุ่ม ยังไม่มีการแจ้งวันที่จะดำเนินการให้กลุ่มงานสารสนเทศเพื่อการพัฒนาชุมชนทราบ

**4.๒.2 การฝึกอบรมคณะทำงานประชาสัมพันธ์สำนักงานพัฒนาชุมชนจังหวัดพิษณุโลก**

ตามที่ จังหวัดพิษณุโลก โดยกลุ่มงานสารสนเทศการพัฒนาชุมชน ได้จัดทำโครงการฝึกอบรมคณะทำงานประชาสัมพันธ์สำนักงานพัฒนาชุมชนจังหวัดพิษณุโลกโดยได้ฝึกปฏิบัติการตัดต่อวิดีโอ ด้วย Application Viva Video บนสมาร์ทโฟน การสร้าง QR Code และการออกแบบ Info Graphic เมื่อวันที่ 25 - 26 สิงหาคม 2559 ณ ห้องประชุมสำนักงานพัฒนาชุมชนจังหวัดพิษณุโลก นั้น

เพื่อให้ผู้เข้ารับการฝึกอบรมดังกล่าว ได้ฝึกทักษะและนำความรู้ที่ได้รับจากการฝึกอบรมฯ ไปใช้ประโยชน์ในการสร้างสรรค์งานด้านการประชาสัมพันธ์ได้จริง และเห็นผลเป็นรูปธรรม จึงได้กำหนดให้ทุกอำเภอดำเนินการ ดังนี้

1) จัดทำคลิปวิดีโอเกี่ยวกับการประชาสัมพันธ์งานพัฒนาชุมชน จำนวน 1 เรื่อง

2) ออกแบบ Info Graphic เกี่ยวกับการแนะนำอำเภอ หรือ แนะนำหน่วยงาน สพอ. หรือ สรุปผลการดำเนินงานพัฒนาชุมชน หรือองค์ความรู้ในงานพัฒนาชุมชน จำนวน 1 ชิ้นงาน

โดยกำหนดส่งให้กลุ่มงานสารสนเทศการพัฒนาชุมชน ภายในวันที่ 15 กันยายน 2559 มอบหมายให้ อนุสรา และจุฬาลักษณ์ ผู้เข้าอบรมฯ สรุปผลการดำเนินงานโครงการสานพลังเครือข่ายพัฒนาชุมชนสร้างชุมชนเกื้อกูล เป้าหมาย หมู่ ๘ ต.จอมทอง อ.เมืองฯ เป็นสื่อประชาสัมพันธ์ส่งตามกำหนด

**4.2.3 การจัดรายการวิทยุ**

|  |  |  |
| --- | --- | --- |
| **ลำดับที่** | **รายชื่ออำเภอ** | **วัน เดือน ปี** |
| 1 | อำเภอเมืองพิษณุโลก | 31 สิงหาคม 2559 แจ้ง เลื่อน |
| 2 | อำเภอเนินมะปราง | 7 กันยายน 2559 |
| 3 | อำเภอบางระกำ | 14 กันยายน 2559 |
| 4 | อำเภอบางกระทุ่ม | 21 กันยายน 2559 |
| 5 | อำเภอพรหมพิราม | 28 กันยายน 2559 |

**๔.3 เรื่องจากกลุ่มงานส่งเสริมการพัฒนาชุมชน**

**4.3.1. โครงการ “นุ่งซิ่นง่ายง่าย สบายสบาย สไตล์สองแคว”**

สมาคมส่งเสริมวัฒนธรรมหญิงจังหวัดพิษณุโลก จัดทำโครงการ“นุ่งซิ่นง่ายง่าย สบายสบาย สไตล์สองแคว”ขึ้น ในวันที่ 6 กันยายน 2559 เวลา 09.00 – 12.00 น. ณ สำนักงานเหล่ากาชาดจังหวัดพิษณุโลก เพื่อเผยแพร่ความรู้และเทคนิคใหม่ในการนุ่งผ้าไทย การนุ่งผ้าซิ่น และส่งเสริมผลิตภัณฑ์สินค้า OTOP ในพื้นที่จังหวัดพิษณุโลก และให้ผู้เข้ารับการอบรมมีความรู้ ความสามารถในการนุ่งผ้าไทย การนุ่งผ้าซิ่น และการทำขนมช่อม่วง ขนมปั้นสิบนึ่ง ขนมตะโก้ ขนมชั้นพันดอก และน้ำสมุนไพร

เพื่อให้การดำเนินกิจกรรมเป็นไปด้วยความเรียบร้อย นายกสมาคมส่งเสริมวัฒนธรรมหญิงจังหวัดพิษณุโลก ขอความร่วมมือสำนักงานพัฒนาชุมชนนำผ้าทอจังหวัดพิษณุโลกมาจำหน่ายในวันดังกล่าว

**4.3.2** **การเตรียมความพร้อมข้อมูลปราชญ์ชาวบ้านในการฝึกอบรมวิทยากรสัมมาชีพปีงบประมาณ พ.ศ.2560** ขอให้อำเภอที่ยังไม่ส่งข้อมูลให้จังหวัด หรืออำเภอที่ส่งแล้วไม่ครบ ให้รีบดำเนินการให้แล้วเสร็จ เพราะขณะนี้เลยเวลาที่กรมกำหนดมานานแล้ว

**4.3.3 การบันทึกข้อมูล GVH หมู่บ้านเศรษฐกิจพอเพียง** ให้ดำเนินการให้แล้วเสร็จ โดยให้บันทึกความสุขมวลรวมหมู่บ้านที่ได้รับงบกรมตั้งแต่ปีงบประมาณ 2552 – 2559 และเพิ่มหมู่บ้านตามตัวชี้วัด ที่ 1.3.2 จำนวน 9 หมู่บ้านได้แก่

|  |  |  |  |  |  |
| --- | --- | --- | --- | --- | --- |
| ที่ | อำเภอ | ตำบล | ชื่อบ้าน | หมู่ที่ | ระดับ |
| 1 | เมืองพิษณุโลก | บ้านกร่าง | หัวแท | 8 | พออยู่ พอกิน |
| 2 | นครไทย | เนินเพิ่ม | เนินเพิ่ม | 2 | พออยู่ พอกิน |
| 3 | ชาติตระการ | ป่าแดง | น้ำภาคน้อย | 7 | พออยู่ พอกิน |
| 4 | บางระกำ | หนองกุลา | หนองกุลาใต้ | 22 | พออยู่ พอกิน |
| 5 | บางกระทุ่ม | บางกระทุ่ม | บึงเวียน | 7 | พออยู่ พอกิน |
| 6 | พรหมพิราม | หนองแขม | คลองตาล | 8 | พออยู่ พอกิน |
| 7 | วัดโบสถ์ | ท้อแท้ | ท่ากระดุน | 8 | พออยู่ พอกิน |
| 8 | วังทอง | วังนกแอ่น | ไผ่ใหญ่ | 10 | พออยู่ พอกิน |
| 9 | เนินมะปราง | วังยาง | วังยาง | 6 | พออยู่ พอกิน |

**4.3.4 กำหนดการดำเนินโครงการสานพลังเครือข่ายพัฒนาชุมชนสร้างชุมชนเกื้อกูล จังหวัดพิษณุโลก**

กิจกรรมที่ 4 มหกรรมชุมชนเกื้อกูลสร้างสรรค์ จังหวัดพิษณุโลก เฉลิมพระเกียรติสมเด็จพระนางเจ้าพระบรมราชินีนาถ เนื่องในโอกาสมหามงคลเฉลิมพระชนพรรษา 7 รอบ 12 สิงหาคม 2559

จังหวัดกำหนดดำเนินการวันที่ 23 กันยายน 2559 ณ บริเวณลานจอดรถหน้าศาลากลางจังหวัดพิษณุโลก กลุ่มเป้าหมายประกอบด้วย ผู้นำหมู่บ้าน, อช., ผู้นำ อช., ผู้นำกลุ่มองค์กร หมู่บ้านเป้าหมายหมู่บ้านละ 10 คน เจ้าหน้าที่พัฒนาชุมชนทุกคน กิจกรรมประกอบด้วย

1) การจัดเวทีเสวนาแลกเปลี่ยนเรียนรู้การดำเนินกิจกรรมเกื้อกูล จำนวน 11 หมู่บ้าน ผู้นำหมู่บ้านเป้าหมายร่วมแลกเปลี่ยนเรียนรู้

2) การจัดนิทรรศการผลการดำเนินงานกิจกรรมเกื้อกูล จำนวน 11 หมู่บ้านให้บ้านเป้าหมาย เข้าจัดนิทรรศการ ณ บริเวณลานจอดรถมีหลังคา ได้ตั้งวันที่ 22 กันยายน เวลา 16.30 น.เป็นต้นไป หรือวันที่ 23 กันยายน 2559 เวลา 07.00 – 09.00 น. โดยจัดให้แล้วเสร็จไม่เกิน 09.00 น.

3) การมอบรางวัลเชิดชูเกียรติหมู่บ้านที่เข้าร่วมโครงการฯจำนวน 11 หมู่บ้าน ในการจัดนิทรรศการ จังหวัดจัดงบประมาณให้อำเภอละ 5,000 บาท

4.3.5 **การคัดสรรผลิตภัณฑ์ OTOP รอบที่ 2** เปิดรับสมัครระหว่างวันที่ 1-7 กันยายน 2559 โดยจะดำเนินการคัดสรร ในวันที่ 12 กันยายน 2559 พร้อมของที่เข้าคัดสรร ผู้เข้าคัดสรรต้องมีชื่ออยู่ในทะเบียนปี 2557-2558

**4.3.6 โครงการตามยุทธศาสตร์ที่ 1** ให้อำเภอจัดส่งโครงการที่จะขอรอบ 2 และโครงการที่กลับไปแก้ไข พร้อมสำเนาแผนชุมชนทุกหมู่บ้าน ส่งจังหวัดภายในวันที่ 10 กันยายน 2559

4.3.7 การเลือกอนุกรรมการผู้ทรงคุณวุฒิในคณะอนุกรรมการกลั่นกรองการดำเนินงานพัฒนาสตรีอำเภอ ขอให้อำเภอคัดเลือกกลุ่มบุคคลให้ตรงกับเป้าหมาย โดยเฉพาะด้านกฎหมาย

ไม่เกิน 5 คน

4.3.8 พัฒนาการจังหวัด/หัวหน้ากลุ่มงาน ไปประชุมที่กรมฯ เกี่ยวกับกองทุนพัฒนาบทบาทสตรี และให้จังหวัดจัดประชุมเจ้าหน้าที่/ลูกจ้าง กำหนดประชุมในวันที่ 16 กันยายน 2559 สถานที่ยังไม่กำหนด

4.3.9 ขอความร่วมมืออำเภอที่มีการเปลี่ยนแปลง อช. /ผู้นำ อช. ให้แจ้งจังหวัดภายในวันที่ 15 กันยายน 2559 เพื่อเสนอผู้ว่าฯ แต่งตั้ง

**มติที่ประชุม** รับทราบ

**๔.๔ เรื่องจากฝ่ายอำนวยการ**

**๔.๔.๑ แนวทางการปฏิบัติเกี่ยวกับการจัดการเรื่องร้องเรียน/ร้องทุกข์**

๑) ข้อสั่งการของนายกรัฐมนตรีกรณีการดำเนินการเกี่ยวกับเรื่องร้องทุกข์/ร้องเรียนของประชาชน

๑.๑) เรื่องร้องทุกข์ที่แก้ไขได้ ขอให้แก้ไขทันที แจ้งผลความคืบหน้าอย่างต่อเนื่อง

๑.๒) เรื่องที่อยู่ระหว่างดำเนินการ ขอให้รายงานความคืบหน้าอย่างต่อเนื่อง

และในระยะเวลาที่เหมาะสม

๑.๓) เรื่องร้องทุกข์ที่มีการร้องทุกข์ซ้ำเข้ามาอีก โดยไม่ได้รับทราบการแก้ไข

ระดับพื้นที่ผู้ว่าราชการจังหวัด หน่วยงานทุกกระทรวงในพื้นที่จะต้องมีผู้รับผิดชอบ

๑.๔) เรื่องร้องทุกข์บางเรื่องต้องชี้แจงทำความเข้าใจ/บางเรื่องต้องแก้ไขด้วย

กฎหมายขอให้ทุกคนอยู่ในความสงบ

๒) ศูนย์ดำรงธรรมจังหวัดพิษณุโลก แจ้งแนวทางปฏิบัติเกี่ยวกับการจัดการเรื่องร้องเรียน/ร้องทุกข์ สรุปสาระสำคัญดังนี้

๒.๑) การดำเนินการสะสางเรื่องร้องทุกข์ที่อยู่ระหว่างดำเนินการ

ให้มอบหมายผู้รับผิดชอบเพื่อสะสางและแก้ไขปัญหาให้ได้ข้อยุติโดยเร็ว โดยเฉพาะเรื่องร้องทุกข์ที่มีระยะเวลาดำเนินการนานกว่า ๑ ปี แล้วให้รายงานผลใน ๓๐ วัน ทั้งนี้ ทุกกรณีต้องมีข้อยุติ ผู้ร้องเรียนร้องทุกข์เข้าใจและเกิดความพึงพอใจ

๒.๒) มาตรการเร่งรัดติดตามผล

๒.๒.๑) ให้ดำเนินการโดยเร็ว แล้วรายงานผลให้จังหวัดทราบภายใน ๑๕ วัน นับแต่วันได้รับเรื่อง หากมีเหตุขัดข้องให้รายงานความคืบหน้าให้จังหวัดทราบทุก ๑๕ วัน

๒.๒.๒) กรณีเร่งด่วนหรือมีความสำคัญที่ส่งผลกระทบต่อประชาชนจำนวนมากหรืออาจขยายวงกว้างให้ดำเนินการให้แล้วเสร็จภายใน ๗ วัน

๒.๒.๓) หากมีการเปลี่ยนแปลงเจ้าหน้าที่ผู้รับผิดชอบเรื่องราวร้องทุกข์ ให้มีการมอบหมายงานในหน้าที่ให้ชัดเจน เพื่อให้ผู้รับมอบงานแทนสามารถเร่งรัดดำเนินการต่อไปได้

๒.๒.๔) หากส่วนราชการไม่รายงานผลให้จังหวัดทราบภายในกำหนด จังหวัดจะมีหนังสือเตือน ๓ ครั้ง ครั้งที่ ๑ กำหนดให้รายงานผลให้ทราบปกติภายใน ๑๐ วัน เตือนครั้งที่ ๒ กำหนดให้ทราบปกติภายใน ๗ วัน เตือนครั้งที่ ๓ กำหนดให้ทราบปกติภายใน ๕ วัน และกรณีเรื่องด่วน จะมีการเตือนเพียงครั้งเดียวให้ดำเนินการให้แล้วเสร็จภายใน ๕ วัน

๒.๒.๕) เมื่อเตือน ๓ ครั้งไปแล้ว ส่วนราชการไม่มารายงานผลหรือชี้แจงเหตุความล่าช้าให้จังหวัดทราบภายในระยะเวลาที่กำหนดไว้ จังหวัดจะมีหนังสือแจ้งให้ตรวจสอบและชี้แจงเหตุความล่าช้า หากความบกพร่องเกิดจากการละเลย ละเว้น ไม่เอาใจใส่ของเจ้าหน้าที่ผู้รับผิดชอบหรือผู้บังคับบัญชา ให้หัวหน้าส่วนราชการพิจารณาดำเนินการทางวินัยตามสมควรแก่กรณีต่อไป ทั้งนี้ในการเตือนดังกล่าวจังหวัดจะพิจารณาถึงความยากง่ายและความจำเป็นเรื่องด่วนของเรื่องที่จะดำเนินการมาประกอบการพิจารณาด้วย

ขอให้เจ้าหน้าที่พัฒนาชุมชนทุกคนทราบและถือปฏิบัติตามข้อสั่งการของนายกรัฐมนตรีและแนวทางปฏิบัติเกี่ยวกับการจัดการเรื่องร้องเรียน/ร้องทุกข์ของศูนย์ดำรงธรรมจังหวัดพิษณุโลกโดยเคร่งครัด

**๔.๔.๒ แนวทางการปฏิบัติในการรับ-ส่ง เสนอหนังสือราชการ**

๑) ช่องทางการรับ-ส่งหนังสือราชการและอื่นๆ

|  |  |  |  |  |
| --- | --- | --- | --- | --- |
| **กรมฯ ส่งให้จังหวัด** | **จังหวัดส่งให้กรมฯ** | **จังหวัดส่งให้อำเภอ** | **จังหวัดส่งให้หน่วยงานอื่น** | **อำเภอส่งให้จังหวัด** |
| ๑. หน้าเว็บกรมฯ  ๒. OA  ๓. E-Submission  (ฝ่ายอำนวยการตรวจสอบ ปริ้นลงรับ แจกจ่ายกลุ่มงาน/ฝ่าย)  ๔. เว็บสำนัก/กอง  (จนท.ผู้รับผิดชอบงาน) | ๑. ทางไปรษณีย์  ๒. E-Submission  ๓. OA  (ฝ่ายอำนวยการ) | ๑. E-submission  ๒. OA  ๓. ช่องอำเภอ  (ฝ่ายอำนวยการ)  ๔. E-File  (นว.พช. ) | ๑. ไปรษณีย์  ๒. FAX  ๓. ส่งด้วยตนเอง  (ฝ่ายอำนวยการ) | ๑. ส่งด้วยตนเองที่ฝ่ายอำนวยการ  ๒. OA  ๓. E-Submissi0n  4. E-File |

๒) เมื่อเจ้าของงานได้รับหนังสือขอให้รีบเสนอผู้บังคับบัญชา และดำเนินการตามข้อสั่งการโดยเร็ว ให้แล้วเสร็จภายในเวลาที่กำหนด หากไม่สามารถดำเนินการได้ในเวลาที่กำหนด ขอให้แจ้งเหตุความล่าช้าเพื่อร่วมกันแก้ปัญหาต่อไป ให้ถือเป็นหน้าที่ของหัวหน้ากลุ่มงาน/หัวหน้าฝ่าย และพัฒนาการอำเภอในการควบคุม กำกับดูแล ติดตาม เร่งรัดการดำเนินงานของกลุ่ม/ฝ่าย/อำเภอ โดยพัฒนาการอำเภอเมือง เสนอว่าเรื่องที่เร่งด่วนเสนอให้ผู้ว่าลงนาม ขอให้ส่งเอกสารที่ยังไม่ได้ลงนามไปก่อนเพื่อความรวดเร็ว

**๔.๔.๓ การเสริมสร้างความผาสุกและความผูกพันในหน่วยงาน**

กรมการพัฒนาชุมชนแจ้งให้จังหวัดดำเนินการเสริมสร้างความผาสุกและความผูกพันในหน่วยงาน โดยจัดทำแผนเสริมสร้างความผาสุก กำหนดโครงการ/กิจกรรมเพื่อแก้ไขปัญหาปัจจัยที่มีระดับความผาสุกต่ำที่สุด ๓ ปัจจัยแรก ซึ่งสำนักงานพัฒนาชุมชนจังหวัดพิษณุโลกได้สรุปผลการประเมินความผาสุกของหน่วยงาน พบว่ามีปัจจัยที่มีผลต่อความผาสุกต่ำสุด ๓ ปัจจัย ดังนี้

(๑) สวัสดิการ (มากมายโภคทรัพย์) ร้อยละ ๗๘.๓๔

(๒) สุขภาพ (ร่างกายเข้มแข็ง+ใจแกร่งเบิกบาน) ร้อยละ ๘๓.๓๓

(๓) สมดุลเวลาการทำงาน (พร้อมสรรพครอบครัว) ร้อยละ ๘๖.๑๑

และได้จัดทำแผนเสริมสร้างความผาสุกของหน่วยงานอย่างน้อย ๓ กิจกรรม ดังนี้

|  |  |
| --- | --- |
| ปัจจัยความผาสุกที่มีระดับต่ำ | โครงการ/กิจกรรมเพื่อแก้ไขปัญหา |
| ปัจจัยที่ ๑ สวัสดิการ | ๑. โครงการ พช.ปันน้ำใจ  ๒. กิจกรรมการประชาสัมพันธ์ข้อมูลสาร เกี่ยวกับสวัสดิการ สิทธิประโยชน์ ให้ทั่วถึง รวดเร็ว |
| ปัจจัยที่ ๒ สุขภาพ (ร่างกายเข้มแข็ง+ใจแกร่งเบิกบาน) | ๓. กิจกรรมธรรมะเสริมใจ |
| ๔. กิจกรรมสร้างสัมพันธ์ ประสานใจ ร่างกายแข็งแรง |
|  |

ขอให้อำเภอแจ้งเจ้าหน้าที่พัฒนาชุมชนทราบและดำเนินกิจกรรมที่ ๓ และ ๔ ตามความพร้อม และให้เจ้าหน้าที่พัฒนาชุมชนทุกคนประเมินความผาสุกออนไลน์ผ่านทางเว็บไซต์กรมฯ ระหว่างวันที่ ๑-๒๐ กันยายน ๒๕๕๙

**๔.๔.๔ การประเมินค่านิยมองค์การกรมการพัฒนาชุมชน**

ตามหนังสือสำนักงานพัฒนาชุมชนจังหวัดพิษณุโลกที่ พล ๐๐๑๙.๑/๓๒๖ ลงวันที่ ๓ สิงหาคม ๒๕๕๙ ขอให้สำนักงานพัฒนาชุมชนอำเภอดำเนินการประสานผู้นำ กลุ่ม องค์กร เครือข่ายในงานพัฒนาชุมชน จำนวน ๒๐ คน ทำแบบประเมินค่านิยมองค์การกรมการพัฒนาชุมชน แล้วรวบรวมส่งสำนักงานพัฒนาชุมชนจังหวัดภายในวันที่ ๒๐ กันยายน ๒๕๕๙ เพื่อสรุปข้อมูลรายงานกรมการพัฒนาชุมชนต่อไป

มอบ อำไพ ชัยสาร เป็นผู้ดำเนินการ โดยแบ่งกลุ่มเป้าหมายในการทำแบบประเมินฯ ดังนี้

- ผู้นำ อช. จำนวน ๕ คน

- สตรี จำนวน ๕ คน

- กลุ่มออมทรัพยฯ/กข.คจ. จำนวน ๕ คน

**๔.๔.๕ การสัมมนาเจ้าหน้าที่พัฒนาชุมชน ประจำปี ๒๕๕๙**

ด้วยจังหวัดพิษณุโลกกำหนดดำเนินโครงการสัมมนาเจ้าหน้าที่พัฒนาชุมชน ประจำปี ๒๕๕๙ ระหว่างวันที่ ๒๖-๒๗ กันยายน ๒๕๕๙ ณ เขื่อนภูมิพล อำเภอสามเงา จังหวัดตาก เพื่อสรุปผลการดำเนินงาน ปี 2559 กำหนดแนวทางการดำเนินงานพัฒนาชุมชน ปี 2560 การสร้างและพัฒนาทีมงานที่มีประสิทธิภาพ การเสริมสร้างความผาสุกและการเสริมสร้างค่านิยมองค์การ การมอบใบประกาศนียบัตรให้แก่ข้าราชการที่มีผลการดำเนินงานดีเด่น และศึกษาดูงานหมู่บ้านต้นแบบด้านพลังงานทดแทน ณ บ้านสันป่าป๋วย ตำบลบ้านนา อำเภอสามเงา จังหวัดตาก กลุ่มเป้าหมายประกอบด้วยเจ้าหน้าที่พัฒนาชุมชนทุกคน/อสพ./พนักงานจ้าง รวม ๘๕ คน มีกิจกรรมแสดงมุทิตาจิตผู้เกษียณอายุราชการ มีการแสดงของเจ้าหน้าที่เป็นโซนอำเภอ โซนละ 1 ชุด

โซนที่ 1 อำเภอเมืองพิษณุโลก อำเภอบางกระทุ่ม อำเภอเนินมะปราง

โซนที่ 2 อำเภอนครไทย อำเภอวัดโบสถ์ อำเภอพรหมพิราม

โซนที่ 3 อำเภอวังทอง อำเภอบางระกำ อำเภอชาติตระการ

โดยจะแจ้งรายละเอียดเป็นหนังสือถึงอำเภอต่อไป

**๔.๔.๖ การจัดกิจกรรม “วันพัฒนาชุมชน ครั้งที่ ๗” ก้าวย่างใหม่ เศรษฐกิจฐานราก**

**มั่นคงและชุมชนพึ่งตนเองได้ ด้วยพลังประชารัฐ”** ระหว่างวันที่ ๕-๙ กันยายน ๒๕๕๙ ณ ลานเอนกประสงค์ ชั้น ๒ อาคารรัฐประศาสนภักดี ศูนย์ราชการเฉลิมพระเกียรติฯ เขตหลักสี่ กรุงเทพฯ รายละเอียดตามกำหนดการที่แนบ 4

**มติที่ประชุม** รับทราบ/ถือปฏิบัติ

**ระเบียบวาระที่ 5 เรื่องอื่นๆ**

5.1 กลุ่มงานส่งเสริมฯ ขอเพิ่มเติมข่าวการคัดสรรผลิตภัณฑ์ OTOP กลุ่มที่ลงทะเบียน ปี 2557-2558 แต่ไม่มีผลิตภัณฑ์ที่เข้าคัดสรร ถ้าปี 2559 มีผลิตภัณฑ์ที่พัฒนาแล้วและได้มาตรฐาน ให้ลงทะเบียนเพิ่มได้ แล้วจึงเข้าคัดสรรได้

5.2 อำเภอวังทอง เชิญร่วมกิจกรรมในการประชุมสัญจรผู้นำ อช. โดยมีกิจกรรมปล่อยปลา และปลูกป่า ณ หมู่ที่ 10 บ้านดงจันทร์ อ.วังทอง ในวันที่ 9 กันยายน 2559

**มติที่ประชุม** รับทราบ

**ปิดประชุมเวลา 1๒.๐0 น.**

(ลงชื่อ) อนุสรา ผาคำ ผู้จดบันทึกการประชุม

(นางสาวอนุสรา ผาคำ)

(ลงชื่อ) พรรณนา โมราถบ ผู้ตรวจบันทึกการประชุม

(นางสาวพรรณนา โมราถบ)